CELEX: 32017D0037(01)
Language: et
Date: 2017-11-20 00:00:00
Title: Euroopa Keskpanga otsus (EL) 2017/2199, 20. november 2017, millega muudetakse otsust EKP/2014/40 tagatud võlakirjade kolmanda ostukava rakendamise kohta (EKP/2017/37)

28.11.2017   
            
            
               ET
            
            
               Euroopa Liidu Teataja
            
            
               L 312/92
            
         EUROOPA KESKPANGA OTSUS (EL) 2017/2199,
   20. november 2017,
   millega muudetakse otsust EKP/2014/40 tagatud võlakirjade kolmanda ostukava rakendamise kohta (EKP/2017/37)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiku koosmõjus artikli 3.1 esimese taande ja artikliga 18.1,
   ning arvestades järgmist:
   
               (1)
            
            
               Euroopa Keskpanga otsusega EKP/2014/40 (1) kehtestati tagatud võlakirjade kolmas ostukava (edaspidi „CBPP3“). Varaga tagatud väärtpaberite ostukava, avaliku sektori varade järelturult ostmise kava ja ettevõtlussektori varaostukava kõrval moodustab CBPP3 osa laiendatud varaostukavast. Varaostukava eesmärk on veelgi tõhustada rahapoliitika ülekandumist, lihtsustada laenuandmist euroala majandusele, lihtsustada laenusaamise tingimusi kodumajapidamistele ja ettevõtjatele ning kaasa aidata inflatsioonimäära tagasipöördumisele 2 % lähedal olevale tasemele, mis on kooskõlas Euroopa Keskpanga (EKP) esmase ülesandega säilitada hindade stabiilsus.
            
         
               (2)
            
            
               4. oktoobril 2017 otsustas EKP nõukogu täpsustada reegleid, mida kohaldatakse tagatud võlakirjade ostude kõlblikkuse osas, millele osutatakse üldjuhul kui tingimuslikult kaasrahastatud (pass-through) võlakirjadele, võttes arvesse nendest tulenevat võimalikku suuremat riski eurosüsteemile.
            
         
               (3)
            
            
               Seetõttu tuleb otsust EKP/2014/40 vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatus
   Otsuse EKP/2014/40 artiklis 2 lisatakse järgmine punkt 9:
   
      
                  „9)
               
               
                  Tagatud võlakirjade ostud CBPP3 alusel on välistatud, kui a) neil on tingimuslik kaasrahastamise struktuur, mille puhul määratletud sündmused toovad kaasa võlakirjade tähtaja pikenemise ja maksestruktuuri kasutuselevõtu, mis tugineb peamiselt tagatiste reservi kuuluvast varast tekkival rahavool, ja b) need emiteerinud üksuse parima emitendi reiting on alla CQS3.“
               
            
   Artikkel 2
   Jõustumine
   Käesolev otsus jõustub 1. veebruaril 2018.
   
      Frankfurt Maini ääres, 20. november 2017
      
         
            EKP nõukogu nimel
         
         
            EKP president
         
         Mario DRAGHI
      
   
   
      (1)  Euroopa Keskpanga otsus EKP/2014/40, 15. oktoober 2014, tagatud võlakirjade kolmanda ostukava rakendamise kohta (ELT L 335, 22.11.2014, lk 22).